
	1.
	Anotācija (ex-ante)
1.2. Mērķis
	Priekšlikums
Valsts kanceleja aicina pārdomāt likumprojekta mērķa formulējumu. Tiesību akta mērķim būtu jābūt vērstam uz pozitīvām izmaiņām, ko paredzēts panākt Latvijā, nevis tikai ieviest Eiropas Parlamenta un Padomes direktīvu.
Lai gan direktīvas pārņemšana var būt pamatojums likumprojekta izstrādei, pašā mērķa formulējumā būtu jāatspoguļo, kādus konkrētus uzlabojumus vai ieguvumus tās ieviešana radīs valsts līmenī.
 
Piedāvātā redakcija
-
	Indra Ciukša (VK)

	2.
	Anotācija (ex-ante)
1.5. Pēcpārbaudes (ex-post) izvērtējums
	Priekšlikums
Ņemot vērā apjomīgos Krimināllikuma grozījumus, kā arī to, ka likumprojektā tiek piedāvāti būtiski instrumenti tādu darbību ierobežošanai, kas var radīt nozīmīgu negatīvu ietekmi uz klimatu un vidi, attiecīgi arī uz cilvēku veselību un labbūtību, rosinām apsvērt iespēju veikt tiesību akta ietekmes pēcnovērtējumu jeb ex-post novērtējumu trīs līdz piecu gadu laikā pēc tā spēkā stāšanās.
Ex post novērtējums ļauj pārliecināties, ka tiesību akts praksē darbojas atbilstoši sākotnējai iecerei un tam ir pozitīva ietekme.
Saskaņā ar Ministru kabineta noteikumu Nr.617 "Tiesību akta projekta sākotnējās ietekmes izvērtēšanas kārtība" 20.punktu, ja projektam paredzēta tiesību akta pēcpārbaudes ietekmes (ex-post) izvērtēšana, šo informāciju iekļauj anotācijā, norādot pamatojumu, termiņu, kā arī projekta mērķa sasniegšanas rezultātus un to vērtēšanas rādītājus.
Valsts kanceleja drīzumā publicēs vadlīnijas ex-post novērtējumu izstrādei un pēc iespējas sniegs atbalstu ministrijām ex-post izvērtējumu veikšanā. Ex-post izvērtējumu var veikt ārpakalpojumā vai ministrijas ietvaros, atkarībā no pieejamajiem resursiem un kapacitātes.
 
Piedāvātā redakcija
-
	Indra Ciukša (VK)



